تورک صنایع بؤلومو، ۱۶۹،۷ میلیارد دلارلا بوتون زامانلارین ان یوکسک ژانویه-نوامبر دؤنمی صادراتینی گئرچکلشدیردی.
کۆره‌سل بازارلارداکی غیر معینلیکلره باخمایاراق، تورک صنایع بؤلومونون نماینده‌لری، استراتژی و فعالیت پلانلاری ایله صادرات فعالیتلرینی فعال بیر شکیلده داوام ائتدیریر.
تورکیه صادراتچیلار مجلیسی بیلگیلرینه گؤره، تورکیه‌نین صادراتی، ژانویه-نوامبر آیلارین‌دا گئچن ایلین عینی دؤورو ایله مقایسه‌ده یۆزده ۱۳،۹ آرتاراق ۲۳۱ میلیارد ۲۴۸ میلیون دلارا یوکسلدی.
تورک صنایع بؤلومو ده ۱۶۹ میلیارد ۶۷۰ میلیون دلارلا بوتون زامانلارین ان یوکسک ژانویه-نوامبر دؤنمی صادراتینی گئرچکلشدیردی.
ایلین ۱۱ آییندا توخوماچیلیق و خام ماده‌لری یۆزده ۳،۸، دری و دری محصوللاری یۆزده ۱۹،۲، شیمیایی ماده و محصوللاری یۆزده ۳۴،۲، حاضر گئییم و گئییم صنایعی یۆزده ۵،۸، الکتریک  و الکترونیک یۆزده ۶،۷، ماشین‌قاییرما یۆزده ۱۰،۲، دمیر و دمیر اولمایان متاللار یۆزده ۱۹،۴، سیمان، شیشه و سرامیک، تورپاق محصوللاری یۆزده ۱۹،۵، ساوونما و هاواچیلیق صنایعی یۆزده ۳۵،۷، اقلیملندیرمه صنایعی یۆزده ۸،۴ صادرات آرتیشی گؤستردی.
